CELEX: 32017D2316
Language: ro
Date: 2017-12-12 00:00:00
Title: Decizia de punere în aplicare (UE) 2017/2316 a Comisiei din 12 decembrie 2017 de abrogare a Deciziei 92/176/CEE privind hărțile geografice necesare funcționării rețelei ANIMO [notificată cu numărul C(2017) 8316] (Text cu relevanță pentru SEE. )

14.12.2017   
            
            
               RO
            
            
               Jurnalul Oficial al Uniunii Europene
            
            
               L 331/78
            
         DECIZIA DE PUNERE ÎN APLICARE (UE) 2017/2316 A COMISIEI
   din 12 decembrie 2017
   de abrogare a Deciziei 92/176/CEE privind hărțile geografice necesare funcționării rețelei ANIMO
   
      
         [notificată cu numărul C(2017) 8316]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (1), în special articolul 20 alineatul (3),
   întrucât:
   
               (1)
            
            
               Comisia a adoptat Decizia 91/398/CEE (2), Decizia 92/175/CEE (3) și Decizia 92/176/CEE (4) pentru a introduce un sistem informatizat de legătură între autoritățile veterinare (rețeaua ANIMO).
            
         
               (2)
            
            
               Decizia 91/398/CEE și Decizia 92/175/CEE au fost abrogate, iar rețeaua ANIMO a fost înlocuită de Sistemul de control al comerțului și de expertiză (TRACES), un instrument de gestionare online care acoperă toate cerințele sanitare privind comerțul intra-UE și importul de animale, material seminal și embrioni, produse alimentare, hrană pentru animale și plante.
            
         
               (3)
            
            
               În consecință, Decizia 92/176/CEE trebuie abrogată.
            
         
               (4)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Decizia 92/176/CEE se abrogă.
   Articolul 2
   Prezenta decizie se adresează statelor membre.
   
      Adoptată la Bruxelles, 12 decembrie 2017.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 224, 18.8.1990, p. 29.
   
      (2)  Decizia 91/398/CEE a Comisiei din 19 iulie 1991 privind rețeaua informatizată de legătură între autoritățile veterinare (ANIMO) (JO L 221, 9.8.1991, p. 30).
   
      (3)  Decizia 92/175/CEE a Comisiei din 21 februarie 1992 privind stabilirea listei și modalităților de identificare a unităților rețelei informatizate ANIMO (JO L 80, 25.3.1992, p. 1).
   
      (4)  Decizia 92/176/CEE a Comisiei din 2 martie 1992 privind hărțile geografice necesare funcționării rețelei ANIMO (JO L 80, 25.3.1992, p. 33).